# 武漢市

| 武漢市 |
| --- |
| 武漢市之所在 |
| **歸屬：** | 中華人民共和國 |
| **所屬**： | 湖北省 |
| **屬地**： | 領十三區 |
| **治所**： | 江漢區 |
| **執事**： | 市長熊征宇、市委書記郭元强 |
| **用語**： | 普通話、武漢話 |
| **人口**： | 一千又八十九萬二千九百人 |

**武漢市**，亦稱以**漢**，乃中華鄂省之會，亦為七大都市於中華之中原也。方一百八十五餘里，於西元二〇一七年丁酉歲末計口一千又八十九萬二千九百有奇。江漢會此，而三鎮分，是為武昌、漢陽、漢口也。傳唐人李白至此，題詩曰：「黃鶴樓中吹玉笛，江城五月落梅花」，故因稱之「江城」。武漢達於晚清，至民國，譽為「東方芝加哥」。經民國至共和國之初而盛。中華民國亦起此也。

## 沿革

**武漢**之史，自公元前四千年始。當是時，有「**夏汭**」、「**鄂渚**」之名。先古之燒土、斧、錛、叉亦見焉。至公元前一千五百年，商君設城池於此，今人呼之曰**盤龍**，武漢之始也。是為楚城於春秋戰國之時。

漢陽之**卻月**、**魯山**二城建於東漢之末。三國吳黃武二年，大帝孫權築**夏口**於武昌蛇山。南朝之時，夏口擴為郢州。郢州者，郢州之治所也。隋置江夏、漢陽二縣焉。唐時乃鄂、沔二州之治，大江之盛市。「**江城**」之稱亦始焉。

是隸於鄂州於宋之時。時製瓷之業盛，南宋之人陸游過而嘆曰：「市邑雄富，列肆繁錯，城外南市亦數里，雖錢塘、建康不能過，隱然一大都會也。」南宋將岳飛亦興武北伐焉八年。

江漢關，立於同治元年
元世祖至元十八年，湖北省治於武昌。時明太祖兵，伐武昌，得子楨，封楚王。故擴之，建王陵於龍泉山，成「三龜九寢十二景」之勢。明成化間，漢水改龜山之陰入大江，至嘉靖之時漢口興於漢水之陽，徽、晉、陝、贛之賈商鹽、當、米、材、棉、藥焉。漢口並朱仙、景德、佛山稱四大名鎮於明清之際矣。其時水陸交通，謂「**九省通衢**」，貨積民溢，商賈輻輳。

清咸豐八年《天津條約》訂，漢口為一商口於外，十一年開之。既，英、德、俄、法、日劃租界焉。長江航、茶之業為英國營，達。當此之時，漢口達於上海、廣州之市，謂之「東方芝加哥」。同治三年，漢口後城築，是為今漢口之雛也。光緒十五年，張之洞遷湖廣總督，興洋務，立漢陽鐵廠、湖北槍炮廠。張公之督鄂，築鐵路、興教育，京漢鐵路、兩湖書院成焉，武漢蜚聲中外。三十一年，張公籌銀八十萬，修後湖長堤，除水患，保京漢鐵路之安。堤內涸土十萬畝，為今漢口之擴基。

孫文之像，立於中華民國軍政府鄂軍都督府舊址宣統三年，辛亥革命首義於武昌，湖北離清之治，立中華民國，建軍政府。天下相應，時是為革命中心，暨中華民國臨時之都也。民國元年，中華民國政區既分，以武昌為中華民國湖北省之會。十五年，中華民國國民革命軍北伐，克武漢，立武昌、漢口二市，漢陽一縣。翌年元旦，國民政府遷武漢，後遷南京。二十年孟夏，長江水溢，沒之達三月矣。二十六年，日本攻南京，首都遷武漢。二十七年，攻武漢，武漢會戰既始，中國潰，陷，國都重慶。後七年，復之。三十八年，國共內戰，國民黨敗，中共進駐武漢，立「武漢直轄市」。

公元一九五四年，武漢復改湖北省之會。同年，長江洪，三鎮為洋。一九五七年，武漢長江大橋既築，京漢、粵漢二鐵路相連。一九八四年，武漢復開關。一九九八年，長江再洪，然眾城守之，安。同年，法國設領事館焉。

## 地理

武漢之方位
武漢於中土之地，江漢平原東，一百三十四公里於東西、一百五十五公里於南北矣。東接黃岡之團風，鄂州之華榮、梁子湖，黃石之大冶；南通咸寧之嘉魚、咸安；西連荊州之洪湖，省轄之仙桃、孝感之漢川；北臨孝感之孝南及孝昌、大悟二縣，黃岡之紅安、麻城。大江與漢水會此，分之三鎮，是為武昌、漢陽、漢口也。此地多湖堰，地理交通，於古於今優也，稱謂之「百湖之市」，亦為「九省通衢」也。其地為平原，闊也，間少丘陵與崗地焉。

武漢氣濕雨足，是為「亞熱帶季風氣候」也。陰曆臘月之溫極低，謂「數九寒冬」，共九九。民謠曰：「一九二九不出手，三九四九河上走，五九六九沿河望柳，七九開河、八九雁來，九九又一九，耕牛遍地走」。風雪常見三九之時也。陰曆六月反之，謂之「伏旱」，共三伏。盛夏三伏之時，暑酷且悶，中國之「三大火爐」「四大火爐」「七大火爐」皆見其名，故武漢多氣躁之人也，氣候為之矣。陰曆五月多梅雨。七月流火，溫始降，十月凉。

其間長江、漢江、倒水、灄水、舉水諸河過之，長江、漢江為干。長江者，中國之長河也；漢江者，長江之長支也，亦名漢水。長江之至狹處於武漢長江大橋，極闊於青山。水大汛長焉，天興洲、白沙洲之渚其間也。漢江於蔡甸入境，自南岸咀滙長江，彎廿二。

東湖
常見馬尾松、杉、櫟、樟之木，多産煤、磷、黃鐵之礦與武昌魚、蓮、藕、洪山紅菜薹、天興洲西瓜、高洪太銅鑼、綠松石雕、漢繡也。

## 郵傳

武漢因長江、漢江之滙而興，輿馬交通，古稱「九省通衢」。清建京漢、粵漢二鐵路，武漢轉為樞紐。今甚之。國道之三一六、三一八、一〇七相滙焉，京珠、滬蓉、漢十之高速公路相修築也。今京廣、京九、漢丹、長荊、武九、武麻諸鐵路交通於此。武漢之航空亦為華中之至，天河機場修諸郊。

武漢長江大橋
長江、漢江亘武漢而流，故此地多橋梁，有長江、漢水大橋十二：長江者六，漢江者六。長江者，自上游起，為軍山長江大橋、白沙洲長江大橋（長江三橋）、武漢長江大橋（長江一橋）、武漢長江公路橋（長江二橋）、天興洲長江大橋（長江四橋）、陽邏長江大橋；漢江者，自上游起，乃長豐橋、知音橋（漢水二橋）、鐵路橋、月湖橋、江漢橋（漢水一橋）、晴川橋（漢水三橋）。天興洲長江大橋、陽邏長江大橋乃建造中，未成。武漢長江大橋、天興洲長江大橋乃為公路、鐵路二用。鐵路橋僅供京廣鐵路躍漢江。餘皆乃公路專用。今規劃一橋於武漢長江公路橋、天興洲長江大橋之間，謂之曰二七長江大橋。公共交通、軌道交通亦繁盛。輕軌貫漢口東西，公交通三鎮各處。輪渡亦多用於溝通江之兩岸。

武漢長江二橋
武漢之街，其老則如方格棋盤之狀，築諸沿江，其新則如圓環相扣。於武昌建雄楚大街、武珞路、珞喻路、珞獅路、中南路、中北路、八一路、中山路、紫陽路、解放路、東湖路、友誼大道、紅衛路、光谷大道、廣八路、珞珈山路、環湖大道、丁字橋路等，於漢陽建漢陽大道、鸚鵡大道、知音大道、龍陽大道、洗馬長街、沿河大道、龜山北路、腰堤路等，於漢口建江漢路、解放大道、中山大道、濱江大道、武勝路、吉慶街、沿江大道、京漢大道、發展大道、建設大道、黃浦大街、一元路、二耀路、三陽路、四唯路、五福路、張公堤、香港路、二七路、航空路等。

武漢郵傳圖
## 區劃

武漢政區分域
武漢之域，分城區者七、郊區者六。城區者，江岸（圖七）、江漢（圖八）、礄口（圖九）、漢陽（圖十）、武昌（圖十一）、青山（圖十二）、洪山（圖六）是也；郊區者，蔡甸（圖三）、江夏（圖五）、黃陂（圖一）、新洲（圖十三）、東西湖（圖二）、漢南（圖四）也。

武漢之三鎮，漢口興商業，漢陽興工業，武昌興文教，成三足鼎立之勢。三鎮成武漢。

方八四六七平方公里，一九五四平方公里之於城也。

## 食貨

武漢為華中市鎮之首，百業興旺。自清末而民國，經濟居中華之首，時謂「東方芝加哥」。然歷改革開放，為「珠三角」、「長三角」、「環渤海」超越。雖衰於中華，然仍有湖北十七，呈「一城獨大、鶴立雞群」之景，致其發展無助。

## 人民

武漢之碼頭
明景泰八年，漢江改道龜山之陰，漢口遂成。碼頭渡津林立，人流交織，摩肩接踵，遂成一派，曰碼頭文化。又深置市井之習，故常見「潑婦」於街巷。夏炎矣，故民設竹床於街以乘涼，曰「竹床陣」。然今空調普及，竹床鮮矣。

據查，二〇〇五年口七百八十七萬。

## 宗教

多教并立，釋、道尤為民知，譬歸元寺、寶通寺、長春觀，香火繁盛，人流涌動，幾為武漢地標。名僧顯道亦不乏，譬歸元寺高僧昌明大師。歸元寺羅漢堂八百羅漢尤為一絕。

歸元寺羅漢堂
佛釋則歸元寺、寶通寺、蓮溪寺、龍華寺、古德寺。道則長春觀。基督則榮光堂 (格非堂)、救世堂、崇真堂、武昌堂、感恩堂。天主則聖若瑟堂、聖家堂、聖高隆龐堂。伊斯蘭則起義門清真寺。

## 引據

* 《武漢博物館展覽相關知識簡介》之武漢歷史部分。武漢博物館著。二〇〇四年。
* 《武漢地理》。武漢市教學研究室著。武漢出版社。一九九四年。ISBN 7-5430-1335-5。
* 《中國地圖冊》。中國地圖出版社。二〇〇五年。ISBN 7-5031-2150-5。
* 《新世紀中國地圖冊》。中國地圖出版社。二〇〇一年。ISBN 7-5031-2258-7。
* 《湖北省地圖冊》。中國地圖出版社。二〇〇五年。ISBN 7-5031-2936-0。
* 《湖北省地圖冊》。湖北省地圖院著。山東省地圖出版社。一九九八年。ISBN 7-80532-271-6。
* 《新編武漢實用地圖冊》。武漢市勘測設計研究院著。中國地圖出版社。二〇〇六年。ISBN 7-5031-4185-9。

## 他典

* 武漢市府
* 武漢方誌 互聯網檔案館存錄，時二〇〇七年八月十九日。